Growth/Feature summary/bn



গবেষণায় দেখা গেছে যে নবাগতরা উইকিপিডিয়ায় সম্পাদনা বজায় রাখতে কষ্ট বোধ করে মূলত তিন ধরণের বাধার কারণে। প্রযুক্তিক, বিষয়ভিত্তি এবং সাংস্কৃতিক। বর্তমান ব্যবস্থায় বিদ্যমান বাধাগুলোকে কাটানোর মত পর্যাপ্ত তথ্যাবলী তাদের কাছে নেই। এই ব্যাপারগুলো নবাগতদেরকে জানাতে ফাউন্ডেশনের গ্রোথ দল তিনটি আন্তঃসম্পর্কযুক্ত বৈশিষ্ট্য চালু করেছে, যা নিচে আরো বিস্তারিতভাবে বলা হয়েছে। দেখা গেছে, এই বৈশিষ্ট্যগুলো নবাগতদের আগমন, ধরে রাখা, এবং সম্পাদনার পরিমাণ বৃদ্ধিতে কার্যকরী।


 * নবাগতদের নীড়পাতা: একটি বিশেষ পাতা যেখানে "নবাগতদের কাজ" লিপিবদ্ধ থাকবে। এর মাধ্যমে নবাগতরা সহজে শুরু করতে পারবে। নীড়পাতা বিভিন্ন রকম উৎস ধারণ করে। এর মধ্যে একজন স্বেচ্ছাসেবক মেন্টরকেও সংযুক্ত করে দেয়া হয় যারা নবাগতদের প্রশ্নের উত্তর দেবেন।
 * নবাগতদের কাজ: পরামর্শকৃত সম্পাদনাবিশিষ্ট পরিষেবা যার মাধ্যমে নবাগতরা সম্পাদনা শিখতে পারবেন। এর মাধ্যমে নবাগতরা ভালো সম্পাদনা করছেন! নীড়পাতায় এই পরিষেবাটি চালু থাকবে, মূল বৈশিষ্ট্য হিসেবে।
 * সাহায্য প্যানেল: একটি প্ল্যাটফর্ম যেখানে সম্পাদনা চলাকালীন নবাগতরা সহায়তা পাবেন। নবাগতরা যখন নবাগতদের কাজে যুক্ত থাকবেন, সাহায্য প্যানেল তাদেরকে বলে দেবে কী করতে হবে।

এই বৈশিষ্ট্যের সবই ডেস্কটপ এবং মোবাইলে বিদ্যমান। অভিজ্ঞ ব্যবহারকারীরাও চাইলে এটি সক্রিয় করে কাজ করতে পারবেন। আপনি কিছু উইকিতে এই বৈশিষ্ট্যসমূহ ব্যবহার করে দেখতে পারেন।

গ্রোথ দল নিয়ে আরো তথ্যের জন্য, mediawiki.org-এর এই পাতাটি দেখুন। আপনার উইকিতে এই বৈশিষ্ট্য চালু করতে, অনুগ্রহ করে আমাদের স্থাপন-প্রক্রিয়াজাতকরণ সংক্রান্ত পাতাটি দেখুন। আপনার যদি কোনো প্রশ্ন থাকে, তবে আমাদের প্রাজিপ্র অংশ দেখুন। আপনি আমাদেরকে বার্তাও দিতে পারেন।

নবাগতদের কাজ
কতজন নবাগত তাদের প্রথম সম্পাদনাটি করছে, আরো সম্পাদনা করার জন্য ফিরে আসছে এবং কত সংখ্যক সম্পাদনা করছে প্রভৃতি বাড়ানোর উদ্দেশ্যে বিদ্যমান গ্রোথ বৈশিষ্ট্যসমূহের মূল উপাদান এটি। নবাগতদের কাজ হল একটি কার্যপ্রণালী যা নবাগতদের নীড়পাতার "পরামর্শকৃত সম্পাদনা মডিউল" দ্বারা সম্পাদনা করার পরামর্শ দেয়। নবাগতরা বিভিন্ন ধরণের সম্পাদনা পদ্ধতির মধ্য থেকে বাছাই করতে পারেন (রক্ষণাবেক্ষণ টেমপ্লেটের আওতাভুক্ত বিষয় থেকে) এবং আগ্রহের ভিত্তিতে (ওআরইএস মডেল দ্বারা) নির্দিষ্ট বিষয় ছাঁকতে পারেন। তারা একটি নিবন্ধের কাঠামো থেকে বেছে নিতে পারে, কোন বিষয় নিয়ে তারা পরবর্তীতে কাজ করবে। একটি নিবন্ধ বেছে নেয়ার পরে সাহায্য প্যানেল দেখিয়ে দেবে কীভাবে সম্পাদনাটি শেষ করতে হয়। ২০২১ সালে গ্রোথ দল নতুন সম্পাদনার কাজের ধারা তৈরি করছে যার লক্ষ্য নতুনদের জন্য ছোট ও সহজ করে তোলা, বিশেষ করে মোবাইল ডিভাইস হতে। একে বলা হয় "কাঠামোবদ্ধ কাজ"। ২০২১ সালের জুন পর্যন্ত আমরা চারটি উইকিপিডিয়াতে (আরবি, চেক, ভিয়েতনামীয় এবং বাংলা) উইকিলিঙ্ক যুক্ত করার প্রথম কাঠামোবদ্ধ কাজ প্রয়োগ করেছি। এতে অ্যালগোরিদম নবাগতদের শব্দ বা শব্দগুচ্ছের পরামর্শ দেয় যা ভালো উইকিলিঙ্ক হতে পারে।

নবাগতদের কাজের মেট্রিক ও প্রভাব দেখতে, mediawiki.org-এর এই পাতাটি দেখুন।

নবাগতদের কাজ নিয়ে আরো তথ্যের জন্য, mediawiki.org-এর এই পাতাটি দেখুন।

কাঠামোবদ্ধ কাজ নিয়ে আরো তথ্য জানতে mediawiki.org-এর এই পাতাটি দেখুন।

নবাগতদের নীড়পাতা
এই বিশেষ পাতায় নবাগতদের কাজের কার্যপ্রণালী লিপিবদ্ধ রয়েছে। এছাড়া আরো কিছু মডিউল রয়েছে। প্রথম দিন নবাগতদের জন্য যা যা দেখা প্রয়োজন, তার মধ্যকার সবচেয়ে গুরুত্বপূর্ণ সব নিয়েই এগুলো সাজানো হয়েছে। অ্যাকাউন্ট খোলার পরে নবাগতরা একটি পপ-আপ দেখতে পাবে, এবং পাশাপাশি কিছু বিজ্ঞপ্তিও আসবে। এগুলো দ্বারা নবাগতকে তাদের নীড়পাতায় যাওয়ার জন্য উৎসাহিত করা হবে, যা কীনা ব্রাউজার উইন্ডোর শীর্ষভাগে তাদের ব্যবহারকারী নামে ক্লিক করার মাধ্যমে যাওয়া যাবে। যদিও বর্তমানে গ্রোথ দল আরো বিভিন্ন মডিউল নিয়ে পরীক্ষা-নিরীক্ষা করছে, এখানে নীড়পাতায় প্রাপ্ত মডিউলগুলো উল্লেখিত হল:


 * মেন্টরশিপ মডিউল: এর মাধ্যমে প্রত্যেক নবাগতর জন্য একজন অভিজ্ঞ ব্যবহারকারী অর্পণ করা হয়, যার মাধ্যমে নবাগত মেন্টরের আলাপ পাতায় প্রশ্ন জিজ্ঞাসা করতে পারবে। মেন্টররা স্বেচ্ছাসেবার ভিত্তিতে নিজের নাম প্রদান করে।
 * পরামর্শকৃত সম্পাদনা মডিউল: উপরে "নবাগতদের কাজ" দেখুন।
 * সাহায্য মডিউল: সাধারণভাবে প্রয়োজনীয় সাহায্য পাতাসমূহের সংযোগ উল্লেখিত থাকে।
 * প্রভাব মডিউল: নবাগতদের সম্পাদনা করা প্রতিটি নিবন্ধের পাতা পরিদর্শন সংখ্যা উল্লেখ করা থাকে।
 * Emails: The page also encourages users to add and confirm their email address.

এ পর্যন্ত প্রাপ্ত ফলাফল


 * নবাগতদের অধিকাংশ তাদের নীড়পাতা পরিভ্রমণ করে, এবং তাদের অনেকেই পরবর্তী দিনগুলোতে নীড়পাতায় ফিরে আসে।
 * নভেম্বর ২০২০ পর্যন্ত ১১,৭৮৫ জন ব্যবহারকারী মোট ১৪,২২৮টি প্রশ্ন মেন্টরদেরকে করেছেন।
 * ইমেইল ঠিকানা নিশ্চিত করেছেন এমন নবাগতদের সংখ্যা বৃদ্ধিতে নীড়পাতা অবদান রাখে।

নবাগতদের নীড়পাতা নিয়ে আরো তথ্যের জন্য, mediawiki.org-এর এই পাতাটি দেখুন।

সাহায্য প্যানেল
এটি একটি বক্স যা সম্পাদনা চলাকালীন নবাগতরা খুলতে পারে। এটি চারটি কাজ করে:


 * পরামর্শকৃত সম্পাদনা করার সময় নবাগতদেরকে নির্দেশনা দেয়।
 * সাধারণভাবে প্রয়োজনীয় সাহায্য পাতাসমূহের সংযোগ উল্লেখিত থাকে।
 * অন্যান্য সাহায্য ও নীতিমালা পাতায় অনুসন্ধানে নবাগতদের সুযোগ দেয়।
 * সাহায্যকেন্দ্রে নবাগতদের সরাসরি প্রশ্ন করতে দেয়।

সাহায্য প্যানেলটি উইকিভাষা এবং দৃশ্যমান সম্পাদনা উভয়ক্ষেত্রেই কাজ করে। আমরা যখন বৈশিষ্ট্যটি চালু করি, আমরা নিশ্চিত করি যে উইকির বিদ্যমান সাহায্যকেন্দ্র (বা চাঘর) এই বৈশিষ্ট্যের সাথে সঙ্গতিপূর্ণ হবে, এবং সাহায্যকেন্দ্রে নজর রাখা অভিজ্ঞ ব্যবহারকারীরা আগত প্রশ্নসমূহকে স্বাগত জানাবেন।

এ পর্যন্ত প্রাপ্ত ফলাফল


 * নবাগতদের মধ্যে যারা সাহায্য প্যানেলটি দেখেছেন, তাদের ২০% প্যানেলটি খুলেছেন এবং তাদের মধ্যে ৫০% এটা দিয়ে কোনো না কোনো কাজ করেছেন।
 * সাহায্য প্যানেল নিজে থেকে নবাগতদের সম্পাদনা বাড়ায় না, তবে আমরা এই বৈশিষ্ট্যটি রেখেছি কারণ উপরে বর্ণিত উপায়ে নবাগতদের কাজের ধারাবাহিকতা রক্ষায় এটি অবদান রাখে।

সাহায্য প্যানেল নিয়ে আরো তথ্যের জন্য, mediawiki.org-এর এই পাতাটি দেখুন।

বৈশিষ্ট্যসমূহ পরখ করুন
যে সকল উইকিতে গ্রোথ বৈশিষ্ট্যসমূহ চালু রয়েছে সেখানে, কিংবা test.wikipedia.orgতে গিয়ে ব্যবহারকারীর পছন্দে যান। এখানে গিয়ে:
 * ট্যাবে সাহায্য প্যানেল চালু করুন।
 * ট্যাবে নবাগতদের নীড়পাতা চালু করুন। নবাগতদের নীড়পাতা চালু করার মাধ্যমে আপনি নবাগতদের কাজ বৈশিষ্ট্যটি কার্যকর অবস্থায় পাবেন।